सदर प्रखंड के हूर गांव निवासी परवीन तिवारी की पत्नी शोभा तिवारी की निधन पर भाजपा नेता अलखनाथ पांडेय ने शोक प्रकट किया गया। साथ ही परिजनों को शक्ति प्रदान करने के लिए ईश्वर से प्रार्थना किया है। भाजपा नेता ने कहा कि वैश्विक माहमारी कोरोना काल में लोगों के समक्ष विकट परिस्थिति उत्पन्न हो गई है।
राज्य सरकार को अपनी जवाबदेही का निर्वहन तन्मयता के साथ करनी चाहिए। कोविड संक्रमित मरीजों को उचित इलाज की ब्यवस्था नहीं मिल पा रही है। जिसका नतीजा है कि लोग असमय ही काल के गाल में समा जा रहे हैं। जिला से लेकर राजधानी रांची के विभिन्न अस्पतालों की भी यही स्थिति है। इलाज के लिए रांची तक लोग किसी तरह पहुंच भी जा रहे हैं।
मगर वहां भी सही तरीके से इलाज मरीजों का नहीं किया जा रहा है। सरकार को स्वास्थ्य ब्यवस्था को चुस्त-दुरुस्त करने की जरूरत है। ताकि लोगों की जान बचाई जा सकें।